Doložka

Zhodnotenie
finančných, ekonomických, environmentálnych vplyvov a vplyvov na zamestnanosť

I. časť – odhad dopadov na verejné financie

Uznesením vlády SR č. 458 zo dňa 7.7.1998, ktorým bol schválený Program starostlivosti o Pieninský národný park do roku 2008, bolo rezortom životného prostredia, pôdohospodárstva, hospodárstva, kultúry, vnútra a financií uložené priebežne zabezpečiť účelovo viazané finančné prostriedky na plnenie úloh programu starostlivosti v celkovej výške 106 960 tis. Sk. Na 136. rokovaní vlády SR 10.1.2001 bol prerokovaný Návrh na zmenu uznesenia vlády SR č. 458 zo 7. júla 1998 k návrhu Programu starostlivosti o Pieninský národný park do roku 2008, ktorý predložil minister kultúry. Vláda po prerokovaní tohto materiálu zrušila  úlohu pre ministra kultúry v bode B. 1. Predpokladané finančné prostriedky na plnenie úloh programu starostlivosti predstavovali teda v celkovej výške 101 960 tis. Sk.
Požiadavky na financie boli definované pre príslušné rezorty v časti 6.2 „Kvantifikácia predpokladaných nákladov na realizáciu Programu starostlivosti o Pieninský národný park v období 1999 – 2008“ (viď tabuľka). Podľa charakteru výdavkov sú rozdelené na bežné (55 280 tis.,- Sk) a kapitálové (46 680 tis.,- Sk) pre jednotlivé rezorty.

Obdobie rokov	Rozdelenie
finančných prostriedkov	Zdroj financovania (finanč. prostriedky v tis. Sk)	
Spolu v tis. Sk	
		
MŽP SR	
MP SR	
MH SR	
MV SR	
MF SR		
1999 -
2008	Bežné	49 880	4 600	700	100	0	55 280	
	Kapitálové	44 280	2 400	0	0	0	46 680	
Spolu v tis. Sk	94 160+	7 000+	700+	100	0	101 960+	
Poznámky: + kvantifikovať v priebehu riešenia podľa projektovej dokumentácie

Na ďalšie obdobie 2003 – 2008 finančné požiadavky na štátny rozpočet (ďalej len ŠR) predstavujú sumu 93 658 tis.,- Sk (rozpracované spolu s nesplnenými, resp. v súčasnosti nerealizovanými úlohami).

Tab.: Predpokladané navrhované náklady na realizáciu rozpísané na jednotlivé roky v tis. Sk podľa príslušných rezortov
Finančné prostriedky	Rezort	
Spolu v tis. Sk	
	MŽP SR	MP SR	MH SR	MV SR	MF SR		
Predpokladané
na obdobie
1999 - 2008	94 160+	7 000+	700+	100	0	101 960+	
Čerpané doteraz	3 402	4 900	nešpecif.	nešpecif.	nešpecif.	8 302	
Navrhované na roky
2003 - 2008	90 758+	2 100+	700+	100	0	93 658+	
Rozpísané na jednotlivé roky	2003	30 000	350	120	20	0	30 490	
	2004	20 000	350	116	16	0	20 482	
	2005	12 414	350	116	16	0	12 896	
	2006	12 000	350	116	16	0	12 482	
	2007	11 344	350	116	16	0	11 826	
	2008	5 000	350	116	16	0	5 482	

II. časť – odhad dopadov na obyvateľov, hospodárenie podnikateľskej sféry a iných právnických osôb

Životná úroveň a kvalita života obyvateľstva v národnom parku sa plnením opatrení zvýši. Kontrolná správa o plnení Programu starostlivosti o Pieninský národný park do roku 2008 za obdobie 1999 – 2002 nebude mať dopad na obyvateľov, hospodárenie podnikateľskej sféry a iných právnických osôb. Samotné plnenie opatrení zo schváleného Programu starostlivosti o Pieninský národný park do roku 2008 obmedzí do určitej miery ľudskú činnosť, ale aj vytvorí nové možnosti pre hospodárenie podnikateľskej sféry a iných právnických osôb.

III. časť – vyčísli sa odhad dopadov na životné prostredie

Plnením Programu starostlivosti o Pieninský národný park do roku 2008 sa predpokladá zlepšovanie stavu životného prostredia v národnom parku s následným pozitívnym dopadom pre zdravie obyvateľstva.

IV. časť – odhad dopadov na zamestnanosť

Zabezpečením niektorých úloh sa vytvára priestor pre zvýšenie zamestnanosti v odborných organizáciach, vedeckých inštitúciach, ale i v radoch miestneho obyvateľstva a taktiež podpora pre trvalo udržateľný rozvoj podnikateľských aktivít, či už priamo (podpora tradičného/trvalo udržateľného využívania krajiny, prideľovanie príspevkov na budovanie čistiarní odpadových vôd v obciach, manažment mokradí, ekologizácia lesnej prevádzky, vytváranie databáz, monitoring bioty, likvidácia inváznych druhov, údržba chodníkov, environmentálna výchova a pod.) alebo nepriamo (stav životného prostredia sa odráža v možnostiach pre rekreáciu a cestovný ruch). Počas roku 2002 sa zvýši počet zamestnancov na S-PIENAP o jedného pracovníka. Plánovaný počet predstavuje 18 pracovníkov.